Din is-soppa tal-bżar aħmar ( capiscum ) tagħmel ikla sħiħa meta servuta mal-ħobż magħmul mill-polenta u ż-żebbuġ li jikkumplimentaw lil xulxin fil-kuntrasti kemm tal-kuluri kif ukoll tat-togħmiet. Ħin: 45 minuta Isservi: 4 persuni Għas-soppa: 1 mgħarfa żejt taż-żebbuġa 2 basliet ħomor, imqattgħin irqiq 2 sinniet tewm, misħuqin 4 kg bżar aħmar ħelu ( capiscum ), imnaddaf u mqatta' kbir 2 mgħaref ħabaq frisk, imqatta' 25lt stokk tat-tiġieġ jew tal-ħaxix Melħ u bżar mitħun frisk 2 mgħaref kurrat selvaġġ ( chives ) imqatta' rqiq Għall-ħobż: Niskata melħ 250ml ħalib 1 bajda, imħabbta ħafif 100g ġobon cheddar , maħkuk oħxon 100g żebbug iswed mingħajr għadma, imqatta' rqiq Saħħan il-forn għal temperatura ta' 180°C. Biex tagħmel il-ħobż: ħallat id-dqiq, il-polenta u l-melħ f'bieqja kbira. Żid il-ħalib, il-butir imdewweb u l-bajda u ħawwad sakemm jitħallat kollox. Żid il-ġobon u erġa' ħawwad sew. Aqleb it-taħlita f'landa tal-ħobż ( loaf tin ) midluka bil-butir u llixxa l-wiċċ. Roxx biż-żebbuġ u aħmi għal 25-30 minuta jew sakemm stikka li ddaħħal f'nofs il-ħobża toħroġ nadifa. Ħalli l-ħobża fil-landa għal 5 minuti mbagħad oħroġha fuq gradilja. Sadanittant saħħan iż-żejt f'taġen kbir fuq nar moderat. Żid il-basal u qalli għal 2 minuti, imbagħad żid it-tewm u kompli qalli għal minuta oħra. Żid ukoll il-bżar aħmar u ħawwad għal 5 minuti. Ferra' l-polpa tat-tadam u l-istokk u ħalli kollox jiftaħ jagħli, imbagħad baxxi n-nar u tektek mingħajr ma tgħatti t-taġen, filwaqt li tħawwad kull tant ħin, għal 20 minuta jew sakemm il-bżar jirtab. Żid il-ħabaq u itħan is-soppa sakemm ikollok taħlita lixxa. Żid il-krema u melħ u bżar kemm tiggosta u erġa' saħħan. Aqleb is-soppa fil-bwieqi u roxx bil-kurrat selvaġġ ( chives ) imqatta'. Servi mal-ħobż imqatta'. Ippruvajt din ir-riċetta? Għidilna billi tħalli kumment jew ir- rating hawn taħt u agħfas share.